廣州語本字

《**廣州語本字**》係本詞書，作者係晚清舉人詹憲慈；本書輯錄1405個廣州話詞語同埋佢哋嘅出處。初稿喺民國十三年（1924年）完成，但到1995年先至付印成書。同清初屈大均（屈翁山）《廣東新語》，民初孔仲南《廣東俗語考》，都係1949年之前廣東文人研究廣州話嘅文獻。

## 時代背景
清朝規定，初做官嘅，知縣以上官員都獲得皇帝引見，遠遠地跪喺皇帝面前，高聲報告自己嘅姓名履歷。當清世宗〈雍正皇帝〉引見佢哋嘅時候，因為聽唔明福建、廣東兩省人嘅話，於是喺雍正六年就落咗道命令：哩班講土話嘅人去其他省分去做官，點審訴訟案？坐響公堂上，上下言語不通，全靠書吏翻譯，一定弊。就算佢哋唔做官，都要聽得明自己長官講嘅嘢。由嗰陣時開始，哩兩省嘅人，應該細細個就學官話，改正土音。哩道命令發落以後，福建、廣東兩省嘅總督巡撫就喺各府州縣開正音書院（又叫做「正音書館」）。政治干預底下，北京話逐漸俾人當做正統，所謂嘅「官話」。

清朝末年，政府要變法，興教育。熱心嘅教育家，眼見日本之所以富強，皆因教育普及；教育容易普及，原因係日本攞東京話做日本國語，文字易通、言語統一。於是乎就發起國語運動來整中國嘅國語。北方王照造咗套官話字母，南方勞乃宣又將呢套字母編成種京音簡字，都係以北京話做標準。自此始，就逐漸有人提倡「統一國語」呢個口號。

民國成立，政府就開始制定國語政策。民國二年（1913年），教育部展開「讀音統一會」，議定注音字母。所謂「讀音統一」，即係規定漢字嘅國音。而呢種國音，當時係由全國代表喺會場上，逐字以多數表決而來嘅，並無指定以北京話做標準。民國七年（1919年），政府公布注音符號。民國九年（1921年），政府公布用普通話做標準嘅《國音字典》。民國十二年（1924年），國語會議決定修改國音字典，明白地指出以北京話音系作為國音標準，任何國音同北京話不合嘅，都要改從北京音；一面修改，一面通知各方傳習國語嘅人，儘先廢止入聲。民國十五年（1927年），國語會將專家研究討論拼音文字嘅結果，制出國語羅馬字來公布；民國十七年（1929年），國民政府嘅大學院〈教育部前身〉，將呢套方案正式公布。民國廿一年（1933年），教育部公布《國音常用字彙》  。

## 撰寫動機
詹憲慈喺《廣州語本字》嘅自序咁講：

大意話廣州話唔知點寫，覺得為難，係咪唔寫得？不過只係唔知本字係乜，詹憲慈得閒，諗來諗去，用字本義搵本字。加上當時詮釋廣州話嘅書（《粵東筆記》）都唔係廣東人寫嘅，亦有問題，令詹憲慈想寫。

## 出版波折
詹憲慈前後約花咗兩年時間，博覽經史子集書籍，考據字詞。佢喺自序中話：「兩年以來，惟有凝坐，血脈鬱積，病者屢矣，未肯輟也。邇且大病，三日不食。人以為病之生，生於覽閱過勞，余未之承。洎乎病瘉，蚤起翻書，目眩而神疲也。乃不敢復事求索，而總計所記廣州語本字，都一千九百餘字矣。重為審汰，存者一千三百有奇。從容寫定，名之曰《廣州語本字》。」

1933 年，軍閥陳濟棠主政廣東時，曾經想弘揚文化，於是差遣葉丈同埋李棪等人，搜羅廣東人未發表嘅著作，準備收錄入《廣東叢書》續集第三輯，加以輯印成書。當時葉李等人因為大明張萱《西園聞見錄》篇幅太多，決定改以詹憲慈《廣州語本字》四冊代替。本來出版一事已經去到付印階段，稿件亦已經交咗去海甸北平印刷局準備排板發行。偏偏撞正陳濟棠失勢落台，無晒經費，出版之事迫住腰斬。

1949 年，大陸江山色變，詹憲慈第三媳婦馬淑芬雖然要倉皇離開廣州，但因為感到草稿係文化精粹，唔可以失去，於是帶埋草稿走到香港。雖然佢係香港定居後，好想將草稿付印出版，但係印刷商普遍認為由於欠缺適合嘅鉛字體，貿然排印錯誤必多，出書一事又再擱置。後尾，馬淑芬嘅侄詹德盈，為防萬一，將草稿複印分送畀兄弟，以免因意外而令草稿散失。直至 1995 年，詹憲慈嘅第廿四個孫詹德隆先搵到機會，交由中文大學出版社付印，先至達成詹家出版宏願。

## 典故同埋結構
作者響古藉《爾雅》、揚雄（字子雲）嘅《方言》、《釋名》、《廣雅》等搵依據，凡係關乎廣州話本字嘅，都收錄入佢本書。全書共分四十二卷，一共一千四百零五個詞語條目。

## 評價同埋批評
王亭之雖然響《廣府話救亡》一書中推崇《廣州話本字》，但係亦指出有商榷嘅兩度。「聽日」為例，詹憲慈以為係「翼」字急讀轉音，但王認為應該係「停日」；又質疑「冷到牙齒打掛」出自《穀梁傳》「轚掛」，而認為應該指牙齒相擊，重話可以響元曲中搵到例證。王亭之認詹憲慈身為舉人，唔想響詞曲中搵例證，因而有盲點。喺網上亦有唔少對解釋牽強嘅「粵語本字」嘅批評。

## 卷目
### 卷一
條目第1至30條：

初不律（音：甩）、正中心、尾孻（音：尾挐）、事幹過𧇣（音：左）、才遲（音：智）、恁樣（恁音噉）、鄭是恁、鯽溜是恁（鯽溜音即料）、畢竟如是、求期是恁、不過恁只（音：遮）、怎樣（怎音點）、去那（音：囉）、造乜、不而恁樣（音：不如紺樣）、是我忌（音近這)、等我涼一陣者（音：乍）、呌你噃（音：播）、乜哩、莫個、靡個、是耶（音：咩）、是卦、叫你去喛（音：毈）、不該恁樣（不音吾）、難通、不估（音：唔古）、猜啞謎（音：梅）、我側渠意思是恁、真定假

### 卷二
條目第31至76條：

天虹、風舊、風騷騷（音：風優優）、落雨𩆅（音：搭）、雨淋淋、䢮䢮雴雴（音：的的搭搭）、溦𩆵雨（音：微斯雨）、霅電（音：涉靚）、鈴鈴轔轔、過岡𩃬（音：過岡音）、日頭、白日堂堂、日頭晄晄（晄，音近冷）、日頭晟（音：證）、日頭掁眼、日頭晫眼（音：日頭罩眼）、日頭暎眼（音：日頭影眼）、日頭𨯩眼（音：日頭慘眼）、天黑黕黕（音：天黑沈沈）、旦昫（音：散慮）、天昧爽（音：天穆粟）、落更、晻晻黑、夜鼆鼆（音：夜眳眳）、㝤夜（音：漏夜）、𢫷（音：裸）天上粒星、今物、尋物、翼日（音：聽日）、外（音：大）後日、登時、遞時、前黨（音：前盪）、尚先、一回、一泊、天氣焅（音：焗）、熱䪚䪚（音：熱辣辣）、𤉦（音：和）煖、暖暄（音：損）、冷洌洌（音：冷鐵鐵）、冷到𠘖𠘖振（音：冷到翄翄／突突振）、冷到手都𠘌（音：冷到手到強）、涼漺、冷到油都凝（音：冷到油都擎）、冷到牙齒打掛

### 卷三
條目第77至116條：

呢道、焉𡍲（音：邊躂）、角落頭、迾（音：辣）開一間房、外底、間屋幾沓深、柱磌（音：躉）、一條迒、竪條柱頂住屋梁、一葉𢉿（音：灑）、企陽（音：企樣）、攱閣（音：子閣）、樓梯凭得洒（音：斜）、門椳（音：軌）、𨷲鉺（音：雀耳）、門橝（音：赧）、關㪠門（音：關憾門）、攩門（音：盪門）、閻門（音：掩門）、攀門（蠻門）、高設、光敞、偪𢉥（音：迫硤）、蹙孱（音：琖）、棖住幅牆、無地方蔪得入、謄房、地唐、案平幅地（音：兀平幅地）、辟金錢瓦、霤漕、東盡西盡（音：東敏西敏）、艾把㚃 屋（音：艾把溫屋）、屋裏（音：屋企）、翻歸、傺眙（音：系企）、嬲（音：遼）街逗巷、圳、幾鋪路

### 卷四
條目第117至164條： 

井華水（音：井花水）、倒寫水、舀水（音：繞水）、侵水、䀊濁盤水（音：攪濁盤水〕、水渧渧、沁手巾落水、灒得一身水、㲺（音：dzit1）得一身水、沙潬（音：沙坦）、步頭、砌隒（音：砌儼）、涌邊、霅霅聲（音：sa4sa2聲）、沊沊聲（音：抌抌聲）、沏沏聲、汯汯聲、𣿅一聲、水起瀑、徑水、𩓔水（音：味水）、浮（音：蒲）頭沈底、水湓起來、水涔、掘一個坅、掘一個壧、泥湴（音：泥辦）、一坺泥、 㽟（音：劣）泥、𨹸泥、臽坑、刮塘、塵坋、振塵、土苴（音：那渣）、涊手、衣服一搭（音：笪）跡、湔一湔（音：執一執）、磢手（音：省手）、銅盤熠熠炅、𢪃（音：質）得光光、杚幾杚（音：兀幾兀）、𢅼油（音：挼油）、揩油、打掃得治（音：企）理、瀎乾瀞（音：mat3乾鄭）、煙塵烘起

### 卷五
條目第165至238條：

身裁䠷高（䠷音：liu1）、揱削（音：瀟湘）、了䄪（音：liu6tiu3）、大隻𡚗𡚗（音：大隻雷雷）、大泡、肥𦛲𦛲（即肥腯腯）、瘦省、瘦𩖊𩖊（音：瘦猛猛）、嫩佌佌（音：嫩孜孜）、嫩弭弭（音：嫩mei1 mei1）、老悈悈（音：老兀兀）、岑高岑大（音：神高神大）、矮矬矬（音：矮磨磨）、矮𠭴𠭴（音：矮得得）、生得俏、生得靚、毛管眼、毛管縱、打大赤肋、汗漐漐溚住背脊、頭髮鬞、額𩔣（音：額投）、顀額、後䪴（音：後枕）、面𦠄（音：面珠）、面皮鈔、魂井、腮癟、酒𢈈（音：酒粒）、面紅赭赬（音：面紅乍正）、下把（音：下杷）、鼻𪖐（音：鼻竅）、擤鼻涕（音：甑鼻涕）、打咳嚏、耳䏁（音：耳焙）、訬耳（音：炒耳）、耳裏頭耾耾聲、眼䀹毛、眨眼、䁒眼、眼皮𨁔（音：眼皮條）、𥍆住眼 （音：涉住眼）、睝住眼（音：溦住眼）、半箖眼、眼𥅠𥅠、眼𧢝𧢝（音：眼厲厲）、兩偏𧢢（音：sau4）、迎面睼一睼（音：迎面體一體）、瞀到緊、㫐遠（音：杳遠）、躐一躐眼（躐音：lap3）、旳眼見、冷然見渠是恁（冷然音靈舍）、眼白白、眼㶣青（音：眼妗青）、見親、𡕷人（音：穩人）、討尋、偷偷䁓（音：偷偷莊）、眼𧺫一浸膜、發青盲、撨眼淚（音：矯眼淚）、生眼眵（音：生眼kei4）、眼酨、沙塵眯眼、眼尾打襵（音：褶）、錯喉、謦謦聲、喉嚨爂（音：涸）、喉嚨𠱡（原文從冊）、沙聲、嗄嗄聲（音：sa4sa2聲）、魚骨摦住喉嚨（音：魚骨卡住喉嚨）、喉攬

### 卷六
條目第239至340條：

欠呿欽欽聲（音：喊露含含聲）、呴氣（音：斗氣）、嗽氣（音：索氣）、欷欷歔歔、㗾㗾聲、歕氣（音：噴氣）、氣頂、打氣逆（音：打思憶）、大口吧、口水𠯔𠯔（音口水必必，原文𠯔水部）、口水𭳬𭳬渧、食人口水沫、 口𠱲𠱲、上谷、開口𪘁著舌、口䶩（音：侈）住條線、哨牙、齙牙、䶥齖（音：挫磨）、𪘲開排牙（音：伊開排牙）、搉牙、𪙏牙、刺牙、䚗起膊頭、脥埋膊頭、䟒腰行路、𨗋住背脊行路、背脊𠤄起、駝背、躽胸（音：演胸）、䍤奶（音：dzi² 奶）、手掙、手骹、㩊起手臂、手麙（音：粗）、手指𥭖（音：卜）一聲、掐實、鬼撚恁嘈、搤住不放、欽住、𤓿住、盲摸摸、掽著、掁著、摚著、捘一捘、築醒渠、一手𢬼開渠、𣐑住、𧻀住、甹人裙揞自己腳、𠡒實、拕挐手、镺長隻手、尋住條柱上瓦面、擒高、扶籬搲壁、摙來摙去、徙𧇣去、一手摷數去、扱齊數簿、捰銀、㸒荷包、鈔箱底、挼紙條、𢲵勻（音：撈勻）、尼勻、扒開、嚳開乾餅、杝開條柴、破柴癭、拎包餅、𢪈（音：攬）住個包袱、异起、𢳁起、摟簑衣、攝起衫尾、一摣米、𠭯鹽、遞茶、㩉一身、騰騰跳、打得周身䒌、擔竹篙𢴬過去、一𢃳掌、擖幾擖、膺幾掌（音：升幾掌）、簌幾簌、箾幾箾、拂幾拂、𢃴幾𢃴、㱽著、豛柺杖（音：篤柺杖）、檇穿沙釜、撞入去、櫝入去（篤入去）、毃頭（音：扑頭）、摼頭（音：鏗頭）、般屏、鈙住、拳頭𥗬過壁、胳罅底

### 卷七
條目第341至417條：

䏚膁、肚仜起、㓺春、含㮯㞗、㤓屄、憃〔⿰月⿸尸⿹𠃌九〕、尾尻骨（音：尾隆骨）、阿起屎窟、邊住半邊椅、依住坐（音：挨住坐）、辟住坐（音：璧住坐）、移到貼（音：癡到貼）、𥧚住、𥪘硬（音：枕硬）、膝頭䯊（音：膝頭哥）、腳䯖肚（音：腳囊肚）、腳膼（音：腳瓜）、腳㬹跟、腳眼、胈皮（音：䉺皮）、五指挓挱、腳指籋住、快行來、勿勿腳行、拔（音：迫）聲行前來、快的𡰿去（音：快的撲去）、𧽻然就走、𧘂（音：銃）住鼻齃（音：哥）頭直行、之字恁行、䡣遠路（音：運遠路）、打趚行（音：打側行）、行到側近（音：側根）、藎上幾步、𨔥上去、𨅙住腳、陝輸（音：閃縮）、企住、踗腳、遴遴下行路、揣揣跉、紥㐄步（音：紥馬步）、出去趡趡（音：料）、兩頭臩（音：逛）、愓街（音：蕩街）、閒游〔走良〕趤（音：塱蕩）、兩頭𧽿（音：中）、兩頭𧾩（音：唇）、逗一陣、𧻲𧻲兀兀不行、即刻就䟩（音：且）、趌𧇣去、突過去、打到褪、䠐低（音：缹低）、跆落地、蹬住、䟫住、踛過去（音：促過去）、蹠（音：札）上牆頭、躝過牆頭、緣地、隨地跁（音：杷）、䟕錯腳（音：差錯腳）、蹪落地、摜交（音：慣交）、跲倒、躂愓、反面愓倒、躂䫒（音：躂暈）、偃倒（音：跣倒）、一腳𢴩過去、腳𤹝（音：腳秘）、腳反筋、跛逴蹏、胐胐腳、𡯴腳（音：掉腳）

### 卷八
條目第418至468條：

置家、𨳏門、新婦（音：心抱）、𠆩新人（音：反新人）、遞荷幃、相䁈女壻、送添箱、蘇孲崽、娩崽、孻崽、家兒崽毑（音：家兒仔那）、百邏、呱呱聲、青筋𢴬鼻梁無事咺三場、侑侑（音：瞹瞹）、嘳嘳、痛惜（音：痛錫）、斷嬭、食唵唵（音：食菴菴）、餧飯（音：畏飯）、哱哱㲳（音：bu⁴bu⁴dzit¹）、朒脧（音：肉酸）、匿匿捉、濳屆（音：涉埋）、𢼕屆、閄一聲（音：窩一聲）、䟃䟃轉、詅詅、吹箛箛、燒爆仗、扚紙鷂、打孻蘇、打飛砣、打毽、紐文柴、入耳蟲、作憍（音：詐嬌）、嫽嬈、阿𡥩、生嗇、生莫、背褅（音：咩帶）、阿婆䌯、口水䙔、剃頭裠、百家衣、丫角髻、尥馬腳、㘝促織、竳竳企、䁓㝟

### 卷九
條目第469至488條： 

老頭、大路、阿拈、阿川、阿瓜、阿摣、阿爻、阿灣、阿义、阿攣、阿叔叔俶屆一握、阿𡗷、屙淖屎阿官、地膽、老姏婆、阿先、襤褸崽、妗母、外江佬、小手

### 卷十
條目第489至508條： 

㪠盅（音：憾中）、沙䍇（音：沙榻）、錢缿、火熥（音：通）、熨斗、衫杙、䅥枅、爛妙鐙得個笐、筐當（音：框冷）、竹箄（音：哩）、竹𥯟、竹笪、橙簍、繘轆、水㲺（音：水唧）、雞毛㡨、垃圾㐁、茾斗（音：筆斗）、一把㧀、鎖鬚

### 卷十一
條目第509至559條： 

隨便揥、𧥣緊、久久㐬出一句、無所謂、你話價乍、講到話、䜍讈、矞矞聲、吃口吃舌、嫸開、七口八䛁儳、嘈嘈𠱥、謧詍、呭呭吺吺、呭呭啁啁、噡氣、𠽲問、俾把口誁住我、詴你快來、㖑人、𠶾係那、鼎嘴、你靡聽渠唊、你靡聽渠㦒、袄極、䢭人（音：鱔人）、唭人、譀人、講詒話、𧮞人、誺人、啗人、想法子訹渠、東拏西譇、𧫿䜗、諉求、諈人、數人、左彈右彈、螯人、䜐毀、𧩣人、受噴、敦渠幾句、諥渠幾句、脅䦧（音：霅氣）、荷荷、該渨、䛥可惡、咅咅、好聽不好詳

### 卷十二
條目第560至607條： 

稴米、米䉺、滰乾濕米、潷米湯、溲箕洗米、箸櫎、瓦鋞、沙釜、罏櫺、炭墼、椹板、櫺杵、打爛沙盤問到𡱰、爪籬、油漏、托盤、匙羹、飯杓、飯糪、饡飯焦茶、飯粘、潎湯膹、打邊罏、消夜、湯酒、朝一𤭼晚一𤭼、哊酒、酹酒、𩱵粥、㫰肉、肉菘、芥𨣱、一䄷米、醬湭起䤍、𩅼醬湭、膴醃魚、蝦子鰳鯗、鹽酸薑、打䭤、粉郣、臿粉、𫂙粉、輶輶手篩粉、义麫、花生遳遳脆、鹼水、杆麫

### 卷十三
條目第608至646條： 

括真味道、齮豬肉、食䬨、一味𩞤、𠿡滿口、食過隆、食到豫、胸膈懣、䬬住、嘴歉歉、拈𢹚、食口㞏㞚、渳一渳、呷一啖、𣢯𣢯聲、達一餐、宥偏、䑙碗、吮幾吮、㰵嬭、打飽䬵、惠食、甜〔酉㬱〕〔酉㬱〕、甜到饇、鹹到鹶、味好歰、齭舌、嚛鼻、臭油䐈、庮臭、蔫臭、葾臭、馟息好臊、臭𣫒𣫒、臭水沃、臭火𤑓、香馩馩（音：香噴噴）、䭲馜香

### 卷十四
條目第647至665條： 

縹白、白皚皚、白翁翁、紅緹緹、黃黅黅、黃黊黊、烏𪑋𪑋、黑䵴䵴、綠兤兤、藍煟煟、韎色、總色、𪑀色、伆色、華斑斑（音：花斑斑）、華彔彔、華歷錄（音：花喱碌）、委委、委𪓐𪓐

### 卷十五
條目第666至672條： 

鉋花、般髻、糂頭、捪頭、鈔起頭髮、𢴬頭帶、要髻押

### 卷十六
條目第673至711條：  

衫褽、袼闊幾寸、爪袖、紐韢、長袲、長袍顂𩪂、俍偒、儱侗、件衫好袳、生偏錗、衫角䎖起、縐鈔件衫、撋鈔、起茸頭、走羅、袖口紕、𢅭𢄌、補衲、補𣃳、皮統、皮板、䘟皮、絎衫、衣服掍邊、打組、綴住、絣住、𣫋幾針、把針縪住、針㭰、雪樞、䘶頸巾、腳襱帶、包伏、靸鞋、躧踭、鞋勃、楥鞋、硟布

### 卷十七
條目第712至720條： 

一葉書、逴書、弗本子、挾一部書、䈜墨、一筆丨落去、擩銀硃、寫攋一個字、書梜

### 卷十八
條目第721至730條： 

鼓聲𪔳𪔳、𪔦𪔦、𩌇𩌇、鼓聲銋、〔木𦨶〕鼓、鞔鼓、鐘響鎤鎤聲、鈴鑶、更魚𣟄𣟄聲、拍板

### 卷十九
條目第731至758條： 

寧可、心憖、心惰惰、心愩、欿悢悢、巴不得、心采、不分、倓然、心事亂挐挐、忙忙亂、心浥、一番慒慮、怫㥜（音：閉翳）、朾心木（音：鼎心木）、戲極、圭極、譆可惡、惡敦敦、戲極、心痠、心離、心𨃚𨃚跳、杓起心肝、無喋𡁕（音：無答颯）、造事無程數、顛顛誖誖（音：顛顛廢廢）、左敁右挅

### 卷二十
條目第759至785條：

怜惺、謾㦟、鬼脈（音：鬼馬）、愚㤓（音：愚笨）、阿詇、真正怐、伹鈍（音：殊鈍）、真正䜏、嗆哼、阿丁、梅丁、阿傖、婁務、渾敦、䁕五臟、瞢（⿰⿳⿱亻艹罒冖𣦸）（⿰⿳⿱亻艹罒冖𣦸）、䵨恁黑、癡騃、𩕺氣、脀氣、𤴸憗、死㦌㦌（音：死古古）、本事嫛婗、僄𠆩、放僄、甹命、絡莫

### 卷二十一
條目第786至799條： 

爽神、儢儢拒拒、衰衰纍纍、真正㤾、作僐、掀起來、笑㰩㰩、〔毄欠〕〔毄欠〕聲笑、欦欦嘴笑、㰤㰤笑、喑到不止、惏悷、聲喉噎、偯偯

### 卷二十二
條目第800至847條：

勑厚、㤿憐、捎帶、帶挈、不芥蔕、不抽不在、不悷𢤱、屈情、有也輆軩、有乜得失、燒壞瓦不入沓、槍開、𡕮𧇣渠去、鰌後腳、寃戾人、嬲人、大邁、大蹻、𩓥𩓥然、無寫、爛盛競、沛沛然、睼小人、唶嚄、䵌姁、削薄、有諀訾、𡕧頸、橫獷、拚蘭、爛𠐈、無人敢犯渠、弼戾、銋善、受人加、生外、生暴、還住、保嫴、相賓、大家咍渠、大家㦬渠、打䆚通、沓號、放徼、放哨、圖賴、囮醡

### 卷二十三
條目第848至885條：

繟緩、造事好訥、手摩、賖住、靡詐、不好急、慢慢遲到、奲窕、湛遲、淫淫與與、戚速（音：色索）、憵朴（音：逼迫）、劈歷、踖踖彶役、捷捷疾疾、毗劉爬𤓷、𤎤𡮦、俹簁（音：乸西）、糾急、急切、頻鄰、䕁快、䢌䢌然、兟兟然、佻疾、髝髞、迮迮跳、䘏驚無神、打錯愕、台台我好怕、恇㱇、恇九不得及、唇唇振、鼎不住、𣡌𨽹、側劇、怨讎

### 卷二十四
條目第886至910條：

無定𠧪、逳逳榕、逳轉處、穿梭轉、扤扤榕、逯逯䡓、𧑘𧑘䟴、隨地夗、隨地邅、甐來甐去、無動彈、定疑、妥住、枕住、無艾、櫳䵔、一卙、趁熱鬧、𨶂閙、叿叿聲、大家轂入去、單單側、𣱐不熟、寣醒、成夜不黏牀

### 卷二十五
條目第911至923條：

駕色、真正婩、幾好、稱大、認頔（音：認叻）、屈𨒅、溫蠖、賤婁婁、好䎵、好偙、㚠價（音：丟價）、濕梅、賽命（音：曬命）

### 卷二十六
條目第924至948條：

㩯澌的事來造、撻澌的事俾人造、脅人告大難、鞠住要造（音：焗住要做）、昬恁造事、𰠎人出頭、事有巧欺（音：事有澆希）、浮浮汜、晵來走、特登、無觰拏（音：無揸拿）、𠐽我（音：虧我）、泠然、𠈭𠐋恁好、交關、麻麻地、彌彌、文莫、絡莫、周緻、䢔遝、近傍、隔介、平幵、刱禍

### 卷二十七
條目第949至980條：

身子䦵、頭憡、頭𤸫、頸柄㾓、𤸫揣揣、殟𧇣過去、打痎疾、病得縷縺、起投病、病到孱、㽺㽺軟、䪰䪰聲（音：唧唧聲）、倄耶、僁僁聲、肚㽱痛、𦛖痛、噦噦聲、欽欽聲咳、嗀痰、舌頭韏、瘡徹膿、瘡㾺、眳痏、𥀖眼、𦢊坼、皮開肉綻、熱疿一〔木樸〕〔木樸〕、風癜、搔痕、媆瘦、尯到極、腳起繭

### 卷二十八
條目第981至1001條：

車篷、使句帆、使㡙、划船、杷杕、戽水、般艐淺、船屆頭、長舼、薄艇、船䑥側、打戕、匟牀、牀板揭頭、行牀、𥮕蚊帳、一𡉉蚊帳、𢃕起蚊帳、舛蚊帳、被紞、梧被

### 卷二十九
條目第1002至1033條：

銀錢、一文雞度、斨銀、有銀、𢭃脆、杷棧、儹錢、僔錢、蹛銀落銀行、黤黮財主、亄嗇、蔿錢、振錢、偞使、爛闊、撈錢、打斧頭、抾錢、一個人本澌、䛳背手、無賿、生錢、且錢、暴錢、⼳文都無、窮到不得廉、勥債、盤纏、水腳、笮歲錢、㨻出點錢來、一𣕅銀

### 卷三十
條目第1034至1052條：

一𢆞線、圓幾圓條線、禜幾禜條繩、輕輕葯住、紮住、抮住、繳繩、稛住、把條繩縋住一頭、䋫成一團、兩條蟬𧇣出去、七伆八脫、褪縱個結、甹揯條繩、箓住、了了尥尥、攣拳

### 卷三十一
條目第1053至1082條：

煹火、焫火、𢫨火、吹火曶曶聲、𣥋飯、煠熟、鬻熟、𤄶熱、𤇯豬肉、烼乳鴿、缹雞、上湯涹魚翅、燩乾、練油、油㷹、烴熱、煮䏕、煮焪、爄熓火、火蕁煤、鑊黸、火槱黑、火翕翕起、涫水、水涾涾涫、鬻鬻聲、蟹眼水、倒洝水、銜炙雞、燅鴨毛

### 卷三十二
條目第1083至1112條： 

略刀、擖刀、刉刀、刀鈍、刀無焵、把刀剌開、薄刋、𠝞𠝞聲、㔄幼、𨰉斷、剸斷、剉幾剉、𠟋衫角、𠟈樹枝、錯鋸、測測聲落翦、韴聲翦斷、䈟聲翦斷、騞一聲（音：碧一聲）、𥍧霍一聲、鉿聲穿𧇣、崩一聲、薨一聲、輘輷、砰磅、磅硠、砰𥐪、𮀩䃧、謍一聲、一坎砲

### 卷三十三
條目第1113至1171條： 

齊澌、差不多、一具、合磅硠、 一帗、一揫一絣、一𠳋、一飣、一揫一絣、一帗、一𠳋、一具、一飣、五零星散、散搜搜、亂𥻦、挐亂、紛挐錯亂、歷歷亂、巖巖儳儳、珿嫧齊、疏秝秝、闊離闊奓、閕閕開、密卙卙、空㢜㢜、空寥寥、實孔、深碄碄、薄竊竊、薄移移、薄磷磷、菲薄、厚陸陸、短叕叕、長隑隑、輭䪏䪏、輭襜襜、硬弸弸、硬觥觥、𩊯實、掔固、匾𠥶𠥶、圓團團、輕僄僄、錪重、大夿夿、細嫢、些微、幾微、勻旬、一少半、二遝六（音：二打六）、無乜際、多𡖔𡖔、彌彌滿、露炳炳、參雜、幾等

### 卷三十四
條目第1172至1184條： 

鑯不矞、直不詘、鰓濇濇、都都革革、㪐〔乞攴〕、滑突突、膠昵、𥹉䊓、䵙黏、黐黏、黐住、黎信口、糊塗、一坺䊢糊

### 卷三十五
條目第1185至1200條： 

㳌㴙、湆住、銋濕、湛銋豆、濕納納、濕虀虀、一個雺、生青𣘸、發𤾬、䆀爛、乾灱灱、乾䋫䋫、枯炕、熯乾、㬓一㬓就乾、乾昅

### 卷三十六
條目第1201至1208條： 

𠇗腰（音：楂腰）、起句牙（音：起九牙）、塊板𥁒（音：熬）起、擔椅、一擔、兩頭幐勻（音：兩頭鄧勻）、揭隻鵝、漼矗矗（音：企篤篤）

### 卷三十七
條目第1209至1239條： 

㢋大、彍大、摸開、掟開、挻開、〔辶勑〕開、奢開、杝開、搪開、𤳘開、挑開、𥦝起、厽起、擩起、𡽵起、暴起、䨣起、掬起、猋起、𥠄落來、耴落來、耽落來、𠔽落去、掉掉下、揭下揭下、陷落來、塌落來、曡落來、𧇠𧇠𠿕、徯醯、滑丣

### 卷三十八
條目第1240條至1264條：

鏓穿、竁穿、椊入去、槷入去、䂇入去、𠞀入去、鑱入去、㨄幾㨄、𠕳入去、擩入去、㼭底下、荐底、轚住、軛住、攪臦𧇣、㾭𧇣、𠬪𧇣、崩𧇣、敝那、故意尥住、𨔣住、衙住、釘鞕、䜋住、迣住

### 卷三十九
條目第1265至1290條： 

笮實、𠯑住、𥩂住、泥邕、塛住、㝮住、𥦍住、冡住、盦住、僂住、揞住、匸落箱底、棲好、抗好、䤁𧇣不要、𡕮落地、趒落地、朾過去、㩄澌、佚失銀包、打笡、打槍角、迆落去、敦得穩、搙住筷子、䟗旗

### 卷四十
條目第1291至1312條： 

入行、併本造生意、造生意贍錢、幫䞋、稹棧、貨心、芇澌、翹價錢、傿渠多點錢、㒓帳、該銀、蝕本、儑𠉤、渴市、趁虛、燒禡、稱䙴、相宜敆大稱、稱累、除〔革冕〕、一造、少一個鉼都不肯

### 卷四十一
條目第1313至1365條： 

雀竇、翜聲飛𧇣去、䍜住雙雀、鵝春、雞卵毈、雞騇、抱𪅏雞、雞𪁪、鏾雞、雞嗉、喌喌聲叫雞、雞牄米、雞搶不斷、戕雞、雞拉䬃、雞膍胵、鴨指蹄、羊角𦫳、死羊眼、牛角𤙴人、騎馬汨汨、遱花蹄、一手掕住馬繮、豬圈、豬食潲、象齀、狗猥猥聲吠、狗㹞㹞吠、嗾狗、雙狗好善、䗧蛜、岑蝥、𧐎𧌐、虩虎、草蜢、蜿蟺、老鼠隨地窣、鬱老鼠、毒老鼠、丁蝨毑、蟹厴、髧蟛蜞、蟣毑、蛤解、江珧柱、柔魚、章魚、鰽白、蹋沙魚、䲓魚、絲蚶、海䖳、𩼣脯魚

### 卷四十二
條目第1366至1405條：

一科樹、根橿、一葼、枝葉好穠、花𢎘、花菸、蘭花起䅮、荷葉凝珠不𧯸東風一𧑘、藕蔤、浮䕯、瓜丁、一佪瓜切開幾坼、菜梗、芥藍、圓葰、香菌、暵鈔冬筍、瓜丁、䓲核荔枝、一𤓯蔗、蔗鎢錥、䆘蔗水、賣𧶸蔗、三廉、無患子、𥬫茱莉、菩薘、人面子、黎朦、檳榔蔞、酸紫、花櫚、苦䔲茶、一子檳榔

## 註

## 睇埋
*廣東俗語考

## 出面網頁
*http://web.archive.org/web/20100626065043/http://cantonese.hku.hk:80/traditional/gzybzb5.html　廣州語本字
*香港中文大學出版社重印版
*google book
*廣州語本字google在線影印版本
*粵語審音配詞字庫（撞到生暴唔識讀忌字可以參考爾處眞人發音）
*六百字粵語雜句 1923年